Diari Oficial de la Generalitat Valenciana


Sumari del DOGV 9785, del 09-02-2024 (2024/904)

RESOLUCIÓ de 26 de desembre de 2023, de la directora general d'Infraestructures i Projectes Urbans, per la qual s'aprova definitivament el projecte bàsic de «Connexió de la CV-60 amb l'N-332. Tram: Palma de Gandia-Gandia». Clau 5381-XQK.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/904


Data del document
:   26-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * construcció de carreteres
    * pla d'urbanisme

RESOLUCIÓ de 26 de desembre de 2023, de la directora general d'Infraestructures i Projectes Urbans, per la qual s'aprova definitivament el projecte bàsic de «Connexió de la CV-60 amb l'N-332. Tram: Palma de Gandia-Gandia». Clau 3864-OFT. [2024/904]  
El 15 de juny de 2021, la Direcció General d'Obres Públiques, Transports i Mobilitat Sostenible va aprovar inicialment el projecte bàsic «Connexió de la CV-60 amb l'N-332. Tram: Palma de Gandia-Gandia».  
El 21 de juny de 2021 es va publicar en el DOGV núm. 9111 i en els diaris de màxima difusió Las Provincias i Levante-EMV, l'anunci d'inici del període d'informació pública per un termini de 30 dies hàbils, del projecte bàsic, estudi d'impacte ambiental i estudi d'integració paisatgística de la «Connexió de la CV-60 amb l'N-332. Tram: Palma de Gandia-Gandia». Este termini va ser prorrogat 15 dies mitjançant un anunci en el DOGV núm. 9135, de 26 de juliol de 2021, i en els diaris Las Provincias i Levante-EMV. El tràmit d'informació pública es va realitzar d'acord amb la Llei 39/2015, d'1 d'octubre, del procediment administratiu comú de les administracions públiques, a l'efecte de la legislació general, legislació sectorial i la Llei 21/2013, de 9 de desembre, d'avaluació ambiental.  
En data 29 de juliol de 2022, havent-se analitzat totes les al·legacions rebudes, es va elaborar un informe de resposta a les al·legacions i informes rebuts durant el tràmit d'informació pública per part del Servei de Planificació de la Subdirecció General de Mobilitat.  
El 29 de juliol de 2022, la Direcció General d'Obres Públiques, Transports i Mobilitat Sostenible va resoldre acceptar el contingut de l'informe d'al·legacions presentades durant el tràmit d'informació pública, modificar el projecte bàsic segons els requeriments de les al·legacions, notificar-lo als interessats i les administracions públiques i formalitzar l'expedient d'avaluació d'impacte ambiental segons el que indica la Llei 21/2013, de 9 de desembre, d'avaluació ambiental.  
El 2 d'agost de 2022 la Direcció General d'Obres Públiques, Transports i Mobilitat Sostenible va remetre a la Direcció General de Qualitat i Educació Ambiental la sol·licitud de la preceptiva declaració d'impacte ambiental junt amb l'expedient d'avaluació d'impacte ambiental (projecte bàsic, estudi d'impacte ambiental i estudi d'integració paisatgística redactats el juliol de 2022 i al·legacions i informes rebuts en els tràmits d'informació pública i de consultes a les administracions públiques afectades i a les persones interessades, i informe de resposta a les al·legacions i informes rebuts).  
El 12 de juliol de 2023, la Direcció General de Qualitat i Educació Ambiental dicta una resolució de declaració d'impacte ambiental acceptable únicament als efectes ambientals i sense perjudici de l'obtenció prèvia de les autoritzacions sectorials que es puguen aplicar al projecte bàsic esmentat, sempre que es desenvolupe amb les previsions de l'estudi d'impacte ambiental, el projecte tècnic i amb una sèrie de condicionants que s'inclouen en esta.  
El projecte bàsic redactat el juliol de 2022 inclou els documents necessaris perquè s'aprove, disposa d'una declaració d'impacte ambiental i ha permés analitzar les necessitats i alternatives concretes de les actuacions que es pretenen dur a terme.  
Per tot el que s'ha exposat anteriorment, a proposta del subdirector general de Mobilitat, per delegació de competències mitjançant la resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, en virtut de la disposició addicional segona del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i amb els efectes assenyalats en la Llei 6/1991, de 27 de març, de carreteres de la Comunitat Valenciana, resolc:  
  
Primer  
Aprovar definitivament el projecte bàsic «Connexió de la CV-60 amb l'N-332. Tram: Palma de Gandia-Gandia». Clau 8864-WSK.  
  
Segon  
Ordenar que, en la redacció dels projectes que desenvolupen l'alternativa adoptada en el projecte bàsic, es tinguen en compte:  
- Els condicionants establits en la declaració d'impacte ambiental formulada per la Resolució de la Direcció General de Qualitat i Educació Ambiental de 12 de juliol de 2023, publicada en el DOGV núm. 9666 de 22 d'agost de 2023.  
- L'informe de resposta a les al·legacions i informes rebuts durant el tràmit d'informació pública de data 29 de juliol de 2022, acceptat mitjançant la resolució de 29 de juliol de 2022, de la Direcció General d'Obres Públiques, Transports i Mobilitat Sostenible.  
- Es realitzen els estudis necessaris i es definisquen les solucions que permeten obtindre les autoritzacions sectorials que se li poden aplicar.  
  
Tercer  
Ordenar la publicació en el Diari Oficial de la Generalitat Valenciana d'esta resolució, sobre la base del que disposen els articles 20 i següents de la Llei 6/1991, de 27 de març, de carreteres de la Comunitat Valenciana, i d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra esta resolució, que esgota la via administrativa, podrà interposar-se un recurs potestatiu de reposició a la Direcció General d'Infraestructures i Projectes Urbans, en el termini d'un mes, comptat des de l'endemà de la publicació, en virtut del que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptat des de l'endemà de la publicació o, en si és el cas, de la resolució expressa del recurs potestatiu de reposició, de conformitat amb el que establixen els articles 14.2 i 46 de la Llei 29/1998, del 13 de juliol, reguladora de la jurisdicció contenciosa administrativa.  
Tot això, sense perjudici que puga exercitar, si és el cas, qualsevol altre recurs que estime procedent.  
  
València, 26 de desembre de 2023.- La directora general d'Infraestructures i Projectes Urbans: M. José Martínez Ruzafa.